CELEX: 32017R1530
Language: hu
Date: 2017-09-07 00:00:00
Title: A Bizottság (EU) 2017/1530 végrehajtási rendelete (2017. szeptember 7.) az 540/2011/EU végrehajtási rendeletnek a kizalofop-P-tefuril hatóanyag jóváhagyása érvényességének meghosszabbítása érdekében történő módosításáról (EGT-vonatkozású szöveg. )

8.9.2017   
            
            
               HU
            
            
               Az Európai Unió Hivatalos Lapja
            
            
               L 232/4
            
         A BIZOTTSÁG (EU) 2017/1530 VÉGREHAJTÁSI RENDELETE
   (2017. szeptember 7.)
   az 540/2011/EU végrehajtási rendeletnek a kizalofop-P-tefuril hatóanyag jóváhagyása érvényességének meghosszabbítása érdekében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 17. cikke első bekezdésére,
   mivel:
   
               (1)
            
            
               Az 540/2011/EU bizottsági végrehajtási rendelet (2) mellékletének A. része meghatározza az 1107/2009/EK rendelet értelmében jóváhagyottnak tekintendő hatóanyagokat.
            
         
               (2)
            
            
               mivel 2019 és 2021 között nagyszámú hatóanyag jóváhagyása jár le, az ezek meghosszabbítása iránti kérelmek értékeléséhez szükséges időre és erőforrásokra tekintettel a Bizottság C/2016/6104 végrehajtási határozata (3) az 1107/2009/EK rendelet 18. cikke alapján létrehozott egy munkaprogramot, amely csoportosítja a hasonló hatóanyagokat, és prioritásokat határoz meg az emberek és állatok egészségét, valamint a környezetet érintő biztonsági megfontolások alapján.
            
         
               (3)
            
            
               A propakizafop, a kizalofop-P-etil és a kizalofop-P-tefuril hatóanyagokra vonatkozó jóváhagyások 2019 és 2021 között járnak le. Mivel mindhárom szóban forgó anyag a kizalofop észter variánsa, hasonló tulajdonságokkal rendelkeznek. Figyelembe véve a C/2016/6104 végrehajtási határozatot, a kizalofop-P-tefuril veszélyességi tulajdonságait (4) és azt, hogy az említett három anyag igen hasonló, helyénvaló ezeket csoportosítani, és értékelésüket, illetve az Európai Élelmiszerbiztonsági Hatóság által végzett szakmai értékelésüket összehangolni. Ezért e három anyag dossziéját azonos időkereten belül kell benyújtani a megfelelő referens tagállamokhoz.
            
         
               (4)
            
            
               A propakizafop jóváhagyása és a kizalofop-P-etil jóváhagyása 2021. november 30-án jár le. A kizalofop-P-tefuril anyag értékelésének időzítését a másik két anyag értékeléséhez igazítandó, a kizalofop-P-tefuril jóváhagyásának érvényességét indokolt meghosszabbítani.
            
         
               (5)
            
            
               A kizalofop-P-tefuril jóváhagyásának meghosszabbítása érdekében a 844/2012/EU bizottsági végrehajtási rendeletnek (5) megfelelően kérelmet nyújtottak be.
            
         
               (6)
            
            
               Tekintettel az 1107/2009/EK rendelet 17. cikke első bekezdésének céljára, azokban az esetekben, amikor az e rendelet 1. cikkében meghatározott lejárati időpont előtt legkésőbb 30 hónappal nem nyújtanak be a 844/2012/EU végrehajtási rendeletnek megfelelő kiegészítő dokumentációt, a Bizottság a lejárat időpontjaként vagy az e rendelet hatálybalépése előtt érvényben lévő időpontot, vagy az ez utáni legkorábbi időpontot határozza meg.
            
         
               (7)
            
            
               Tekintettel az 1107/2009/EK rendelet 17. cikke első bekezdésének céljára, azokban az esetekben, amikor a Bizottság olyan rendeletet fogad el, amelynek értelmében az e rendeletben említett hatóanyag jóváhagyása nem kerül meghosszabbításra, mivel a jóváhagyás feltételei nem teljesülnek, a Bizottság a lejárat időpontjaként vagy az e rendelet hatálybalépése előtt érvényben lévő időpontot, vagy azon rendelet hatálybalépésének időpontját határozza meg, amelynek értelmében a hatóanyag jóváhagyása nem kerül meghosszabbításra – attól függően, melyik időpont a későbbi. Azokban az esetekben, amikor a Bizottság az e rendeletben említett hatóanyag jóváhagyásának meghosszabbítására vonatkozó rendeletet fogad el, arra törekszik, hogy – a körülményeknek megfelelően – a lehető legkorábbi alkalmazási időpontot tűzze ki.
            
         
               (8)
            
            
               Az 540/2011/EU végrehajtási rendeletet ezért ennek megfelelően módosítani kell.
            
         
               (9)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   Az 540/2011/EU végrehajtási rendelet mellékletének A. részében a kizalofop-P-tefuril anyagra vonatkozó 279. sor hatodik oszlopában („Jóváhagyás lejárta”) a „2019. november 30.” dátum helyébe „2021. november 30.” lép.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. szeptember 7-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 309., 2009.11.24., 1. o.
   
   
      (2)  HL L 153., 2011.6.11., 1. o.
   
   
      (3)  A Bizottság végrehajtási határozata (2016. szeptember 28.) a 2019-ben, 2020-ban és 2021-ben lejáró hatóanyag-jóváhagyások meghosszabbítása iránti kérelmek értékelésére vonatkozó munkaprogramnak az 1107/2009/EK európai parlamenti és tanácsi rendelet szerinti létrehozásáról (HL C 357., 2016.9.29., 9. o.).
   
      (4)  Az Európai Vegyianyag-ügynökség kockázatértékelési bizottságának véleménye a kizalofop-P-tefuril uniós szintű harmonizált osztályozására és címkézésére vonatkozó javaslatról. 2016. június 3.
   
      (5)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).